
PLUNGĖS RAJONO SAVIVALDYBĖS VIEŠOSIOS BIBLIOTEKOS
VAIKŲ IR JAUNIMO LITERATŪROS SKYRIAUS VYRESNIOJO BIBLIOTEKININKO EDUKACIJAI PAREIGYBĖS APRAŠYMAS

I SKYRIUS
PAREIGYBĖ

1. Plungės rajono savivaldybės viešosios bibliotekos (toliau kartu su struktūriniais padaliniais vadinama – Biblioteka) Vaikų ir jaunimo literatūros skyriaus (toliau – Skyrius) vyresniojo bibliotekininko edukacijai pareigybė yra priskiriama specialistų pareigybių grupei.
2. Pareigybės lygis – A2.
3. Pareigybės paskirtis – organizuoti ir vesti edukacinius užsiėmimus vaikams, kurti ir palaikyti ryšius su ugdymo ir kitomis įstaigomis, besirūpinančiomis vaikų ir jaunimo kultūrine edukacija, kuriant tikslinės grupės poreikius atitinkantį edukacinių programų turinį.
4. Vyresnysis bibliotekininkas edukacijai yra tiesiogiai pavaldus bibliotekos direktoriui, o už einamosios veiklos vykdymą bei Skyriaus planų įgyvendinimą atsiskaito Skyriaus vedėjui.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialiuosius reikalavimus:
5.1. turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam prilygintu išsilavinimu arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintu išsilavinimu;
5.2. žinoti Lietuvos Respublikos bibliotekų įstatymą, kitus Lietuvos Respublikos įstatymus, Lietuvos Respublikos Vyriausybės nutarimus bei norminius aktus, Plungės rajono savivaldybės tarybos sprendimus ir kitus teisės aktus, reglamentuojančius bibliotekų veiklą;
5.3. būti susipažinusiam su Lietuvos bibliotekų sistema, žinoti bibliotekos veiklos, darbo su vartotojais, renginių organizavimo, veiklos viešinimo principus, išmanyti edukacinių veiklų planavimo, rengimo ir įgyvendinimo procesus, darbo metodus;
5.4. būti susipažinusiam su bibliotekos nuostatais, vidaus tvarkos taisyklėmis, asmens duomenų apsaugą reglamentuojančiais dokumentais, darbuotojų saugos ir sveikatos, priešgaisrinės saugos, civilinės saugos reikalavimais;
5.5. gebėti savarankiškai planuoti, organizuoti savo darbą, sklandžiai dėstyti mintis raštu ir žodžiu, gebėti kūrybiškai spręsti įvairias įgyvendinant pavestas funkcijas iškylančias problemas;
5.6. mokėti dirbti kompiuteriu, „Microsoft Office“ arba analogišku programiniu paketu, naudotis informacijos ieškos, sisteminimo, apdorojimo technologijomis;
5.7. mokėti valdyti informaciją: ją kaupti, sisteminti, apibendrinti, analizuoti, rengti pasiūlymus, numatyti galimus sprendimo būdus ir metodus; 
5.8. mokėti valstybinę lietuvių kalbą ir bent vieną užsienio kalbą.

III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. prisideda prie Skyriaus uždavinių ir funkcijų įgyvendinimo, dalyvauja Skyriaus veiklos planavimo bei atsiskaitymo už veiklos rezultatus procese;
6.2. teikia siūlymus Skyriaus vedėjui dėl vartotojų aptarnavimo ir paslaugų jiems teikimo tobulinimo, dalyvauja rengiant Skyriaus metinius ir kitus veiklos planus;
6.3. organizuoja ir veda edukacinius užsiėmimus bibliotekoje ir už jos ribų, organizuoja edukacinio pobūdžio renginius, esant poreikiui, dalyvauja bibliotekos projektinėje veikloje;
6.4. rengia ir teikia informaciją apie vykdomą edukacinę veiklą viešinimui;
6.5. kuria ir palaiko ryšius su mokyklomis, ikimokyklinio ugdymo, neformaliojo švietimo ir kitomis įstaigomis, besirūpinančiomis vaikų ir jaunimo edukacija;
6.6. dalyvauja tiriant Skyriaus vartotojų skaitymo, informacijos naudojimo ir kitus su Skyriaus teikiamomis paslaugomis susijusius, interesus, apibendrina rezultatus, teikia pasiūlymus Skyriaus vedėjui dėl esamų paslaugų tobulinimo ir (ar) naujų paslaugų sukūrimo;
6.7. nuolat domisi vaikų ir jaunimo aktualijomis, dalyvauja mokymuose, seminaruose ir kvalifikacijos tobulinimo kursuose, bibliotekos organizuojamuose renginiuose, bibliotekos direktoriaus įsakymu sudarytų komisijų darbe;
6.8. pagal vykdomas veiklas dalyvauja bibliotekos viešųjų pirkimų procese;
6.9. bibliotekos direktoriui pavedus, dalyvauja bibliotekos fondo ar fondo dalies perdavimuose, patikrinimuose, užtikrina perduoto turto, materialinių vertybių naudojimą pagal paskirtį;
6.10. rūpinasi, kad bibliotekos patalpos būtų tinkamai perduotos saugoti apsaugos tarnybai pasibaigus darbo laikui;
6.11. esant poreikiui pavaduoja kitą Skyriaus darbuotoją jo atostogų ar komandiruočių metu;
6.12. Kai vyresniojo bibliotekininko edukacijai nėra darbe (dėl ligos, atostogų, komandiruotės ir kt.), jo funkcijas vykdo direktoriaus paskirtas kitas bibliotekos darbuotojas;
6.13. laiku ir kokybiškai vykdo kitas įstatymų ir kitų teisės aktų nustatytas funkcijas bei su bibliotekos ir Skyriaus funkcijomis susijusius, nenuolatinio pobūdžio, Skyriaus vedėjo ar bibliotekos direktoriaus pavedimus žodžiu ir raštu tam, kad būtų įgyvendinti bibliotekos ir Skyriaus tikslai.

IV SKYRIUS
ŠIAS PAREIGAS EINANČIO DARBUOTOJO TEISĖS, PAVALDUMAS IR ATSKAITOMYBĖ

7. Darbuotojas, vykdydamas šiame pareigybės aprašyme nustatytas funkcijas, turi teises ir pareigas nustatytas Lietuvos Respublikos darbo kodekse, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio įstatyme, bibliotekos nuostatuose, bibliotekos vidaus tvarkos taisyklėse, kituose teisės aktuose, reglamentuojančiuose darbo santykius.
8. Šias pareigas einantis darbuotojas atsako:
8.1. už tinkamą šiame pareigybės aprašyme nustatytų funkcijų vykdymą;
8.2. už informacijos saugumo reikalavimų ir nuostatų laikymąsi, už turimos informacijos konfidencialumą ir naudojimą pagal paskirtį Lietuvos Respublikos teisės aktų nustatyta tvarka, vartotojų asmens duomenų saugojimą ir konfidencialumą;
8.3. už darbo drausmės ir darbo režimo, profesinės etikos (dalykinės atmosferos palaikymo, pagarbaus elgesio su kitais darbuotojais bei bibliotekos lankytojais standartų ir pan.), darbo saugos ir priešgaisrinės saugos reikalavimų laikymąsi. 

